Razvoj svjetskog rekorda na 10.000 m
Službene svjetske rekorde na 10.000 m drže Uganđanin Joshua Cheptegei u muškoj i Etiopljanka Letesenbet Gidey u ženskoj konkurenciji. Prvi svjetski rekord na 10.000 m za muškarce priznat je od IAAF-a 1912. Prvi ratificirani rekord, 30:58.8, istrčao je Jean Bouin godinu ranije. Zaključno s 2021. godinom, IAAF je ratificirao 38 svjetskih rekorda u ovoj disciplini. Prvi svjetski rekord na 10.000 m za žene priznat je 1981. Zaključno s 2021. godinom IAAF je ratificirao 11 ženskih svjetskih rekorda. Prije nego što je IAAF priznao 10.000 m kao disciplinu u kojoj se vode službeni svjetski rekordi utrka na 3000 m bila je najčešća ženska dugoprugaška utrka na međunarodnim takmičenjima. Ipak, žene se jesu povremeno takmičile i na 10.000 m prije dodavanja ove discipline u program svjetskih prvenstava (od 1987) i Olimpijskih igara (od 1988).